นายกรัฐมนตรีขอโทษประชาชนแทนพรรคพลังประชารัฐหลังขัดแย้งภายในพรรค ระบุ การบริหารงานแม้จะยาก แต่ก็จะทำหน้าที่ให้ดีที่สุด หวังทุกอย่างเดินหน้าต่อไปเพื่อประชาชน
ภายหลัง พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายเขตพัฒนาพิเศษภาคตะวันออก หรือ กพอ. ครั้งที่ 7/2562 ที่ตึกภักดีบดินทร์ ทำเนียบรัฐบาล ผู้สื่อข่าวสอบถามถึงรายชื่อคณะรัฐมนตรีชุดใหม่ว่าเสร็จเรียบร้อยและนำขึ้นทูลเกล้าฯ แล้วหรือไม่ โดยนายกรัฐมนตรี ปฏิเสธที่จะตอบคำถาม และได้ให้ทีมงาน นำสารจากนายกรัฐมนตรีมอบให้กับสื่อมวลชน มีใจความว่า         นายกรัฐมนตรี มีความรู้สึกไม่สบายใจและต้องขอโทษพี่น้องประชาชนแทนพรรคพลังประชารัฐในฐานะป็นบุคคลที่พรรคเสนอชื่อเป็นนายกรัฐมนตรี เนื่องจากในห้วงเวลานี้มีข่าวสารความขัดแข้งภายในพรรคปรากฏตามสื่อต่างๆมากมาย อย่างไรก็ตาม นายกรัฐมนตรีจะทำหน้าที่ให้ดีที่สุด ถึงแม้จะมีปัญหาอยู่บ้างในการบริหารภายในพรรค เนื่องจากเป็นพรรคที่จัดตั้งขึ้นใหม่ สมาชิกมาจากหลายกลุ่มหลายสาขา ที่มีควมมุ่งมั่นจะทำหน้าที่สมาชิกสภาผู้แทนราษฎรและหน้าที่บริหารในคณะรัฐมนตรีให้ดีที่สุด        การบริหารบุคลากรเป็นเรื่องยากที่จะทำให้ทุกคนพึงพอใจ แต่สิ่งสำคัญที่สุดคือทำอย่างไรประชาชนจะมีความเชื่อมั่นในรัฐบาล และทุกพรรคการเมืองทั้งฝ่ายรัฐบาลและฝ่ายค้านให้มากที่สุด โดยหวังเป็นอย่างยิ่งว่าทุกอย่างจะเดินหน้าต่อไปเพื่อตอบสนองความต้องการของพี่น้องประชาชน ในฐานะรัฐบาลของคนไทยทั้งประเทศซึ่งจะถือเป็นการเริ่มต้นปฏิรูปทางการเมืองของรัฐบาล และพรรคร่วมรัฐบาล เพื่อมิให้การดำเนินการทางการเมืองกลับไปเป็นปัญหาเช่นเดิมจนต้องเกิดการแก้ไขปัญหาแบบดิมๆ ที่ทุกคนไม่ต้องการขึ้นมาอีก        นายกรัฐมนตรีไม่ได้ต้องการตำหนิใครหรือสร้างควมขัดแย้งใดๆ ขึ้นมาอีก อย่างไรก็ตามนายกรัฐมนตรี คณะรัฐมนตรีและสมาชิกสภาผู้แทนราษฎรทุกคน ทั้งฝ่ายรัฐบาลและฝ่ายค้านก็ต้องทำงานให้ได้ เพราะทุกคนคือคนไทย แผ่นดินไทยทุกตารางนิ้วต้องได้รับการดูแลจากรัฐบาลประชาธิปไตยอย่างทั่วถึงเท่าเทียมและเป็นธรรม#สารนายกรัฐมนตรี  #สำนักข่าว   #กรมประชาสัมพันธ์